Diari Oficial de la Generalitat Valenciana


Sumari del DOGV 3295, del 28-07-1998 (1998/6294)

ORDRE de 13 de juliol de 1998, de la Conselleria de Cultura, Educació i Ciència, per la qual es resolen els expedients d'incorporació, renovació, pròrroga i modificació dels concerts educatius amb els centres privats.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3295

Data del DOGV
:   28-07-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/6294


Data del document
:   13-07-1998

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 13 de juliol de 1998, de la Conselleria de Cultura, Educació i Ciència, per la qual es resolen els expedients d'incorporació, renovació, pròrroga i modificació dels concerts educatius amb els centres privats. [1998/6294]
  
El procés d'implantació progressiva dels nivells i etapes de la nova ordenació educativa i les reiterades modificacions del calendari ?l'última mitjançant el Reial Decret 173/1998, de 16 de febrer (BOE de 17 de febrer)- està obligant les Administracions educatives que tenen competències plenes i, per tant, la Generalitat Valenciana, a ajustar anualment el contingut dels concerts educatius signats per dita institució i els centres privats, adequant-los a les necessitats generades per les unitats que van incorporant-se als nous ensenyaments, al temps que es reduïxen les corresponents als cursos d'ensenyaments que s'extingixen.
  
En concret, i per al curs acadèmic 1998/99, es fa necesari incrementar les unitats corresponents per escolaritzar l'alumnat en tercer d'Educació Secundària Obligatòria als centres que han obtingut o tenen en tramitació l'autorització definitiva o provisional per a impartir-lo, alhora que cal reduïr les unitats de 1r de FP I i 1r de BUP, que hauran deixat d'existir a l'inici de l'esmentat curs.
  
Cal, a més a més, reajustar les condicions establides al model de concert signat per la Conselleria de Cultura, Educació i Ciència i els centres per als nivells de FP II i BUP, ja que, en el moment en què s'aprovà, el calendari vigent establia la desaparició al proper curs tant del 3r. de BUP com del 1r. de FP II, que ara es mantenen seguint la darrera modificació.
  
Finalment, i com és habitual durant el període quadriennal següent a la renovació general de concerts, es fa necessari adequar les unitats concertades dels centres a les variacions del seu alumnat, ja siga actuant d'ofici, ja a instància del titular, i tot això segons amb el que s'establix l'Ordre de 23 de desembre de 1996, de la Conselleria de Cultura, Educació i Ciència (DOGV de 13 de gener de 1997).
  
Per tot això, examinats els expedients incoats d'ofici o a instància dels titulars dels centres docents privats sobre modificació, incorporació, renovació o pròrroga de concerts educatius, segons el que s'assenyala en el Reglament de Normes Bàsiques sobre Concerts Educatius i l'Ordre esmentada de 23 de desembre de 1996.
  
Examinades així mateix les sol·licituds d'autorització i concert provisionals per a impartir un cicle d'Educació Secundària Obligatòria, en els termes establits en la disposició transitòria setena del Reial Decret 1.004/1991, de 14 de juny.
  
Ateses les consignacions pressupostàries existents en les línies de subvenció, previstes en els vigents pressupostos de la Generalitat Valenciana, per al finançament a partir de fons públics dels ensenyaments que s'han d'impartir als centres docents privats acollits al règim de concerts educatius.
  
Vist que les direccions territorials de Cultura i Educació han tramitat els presents expedients, que la Inspecció Educativa i els directors territorials de Cultura i Educació han emés els informes preceptius i també la Comissió Territorial de Concerts en l'àmbit de les seues competències, i que la Direcció General de Centres Docents, després de l'audiència prèvia a l'interessat, ha elevat la proposta corresponent.
  
Atesos la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; la Llei Orgànica 9/1995, de 20 de novembre, de la Participació, Evaluació i el Govern dels Centres Docents, i el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 173/1998, de 16 de febrer (BOE de 17 de febrer).
  
Vists la Llei Orgànica Reguladora del Dret a l'Educació; el Reial Decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, modificat pel Reial Decret 139/1989, de 10 de febrer en allò que no contradiu a l'esmentada Llei Orgànica 9/1995, i l'Ordre de la Conselleria de Cultura, Educació i Ciència, de 23 de desembre de 1996.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Aprovar o desestimar, segons el que s'estableix per a cadascun dels casos en la columna ?Resolució- de l'annex I de la present ordre, les sol·licituds formulades pels titulars dels centres i les modificacions tramitades d'ofici sobre les següents matèries:
  
a) Accés al règim de concerts educatius.
  
b) Renovació dels concerts educatius subscrits al seu dia dits centres i la Conselleria de Cultura, Educació i Ciència.
  
c) Autorització i concert provisionals per a primer cicle d'Educació Secundària Obligatòria durant el curs 98/99 i/o per a 2n. cicle d'ESO durant els cursos 98/99 i 99/2000.
  
d) Modificacions per alteració del nombre d'unitats.
  
Tot això, referit als nivells o etapes, nombre d'unitats expressades i pels motius, en el supòsit de desestimació, que hi indiquem.
  
Segon
  
Aprovar la pròrroga, per un any, dels concerts educatius del nivell d'Educació Primària i Formació Professional de primer grau vigents fins al 31 d'agost d'enguany, als centres docents privats que tenen classificació provisional o condicionada assenyalats en l'annex II, atenent el nombre d'unitats especificades, segons el que establix la disposició addicional primera 2, del Reglament de Normes Bàsiques sobre Concerts Educatius, segons la redacció que en fa el Reial Decret 139/1989, de 10 de febrer.
  
En el supòsit que es desestime la pròrroga o es prorrogue el concert educatiu per un nombre menor d'unitats que el sol·licitat per la titularitat del centre, se n'hi indica la causa.
  
Tercer
  
Conformement al que preveu l'apartat nové i la disposició addicional primera de l'Ordre de 23 de desembre de 1996, de la Conselleria de Cultura, Educació i Ciència (DOGV de 10 de gener de 1997), els concerts que es formalitzen per aprovació de la present disposició (a excepció dels que s'especifiquen com anuals o bianuals) tindran les següents característiques i durada:
  
- Educació Primària, Especial i Educació Secundària Obligatòria: concert de règim general per a tres cursos a partir del curs acadèmic 1998/99.
  
- Educació Preescolar/Infantil 2n cicle, BUP/Batxillerat i cicles formatius: concert de règim singular per a tres cursos a partir del curs acadèmic 1998/99.
  
- En el cas dels cicles formatius de grau mitjà i/o superior, els cicles i unitats per als quals ha de considerar-se que s'aprova el concert seran, per a cada centre, els que s'expressen a l'annex I, sempre que ?i després de la comprovació prèvia de la inspecció educativa- hagen estat demanats per quinze o més alumnes en el període ordinari de presentació de sol·licituds.
  
Els cicles o unitats que no hagen obtingut el número mínim de sol·licituds, no es consideraran concertats ni constaran en el document a signar corresponent. Dita circunstància serà notificada a la Direcció General de Centres Docents per part de les direccions territorials abans de l'inici del proper curs, a fi de que aquella puga redactar la proposta d'ordre on es faça pública la resolució efectiva final.
  
Quart
  
Conformement als termes aprovats al Reial Decret 173/1998, de 16 de febrer, que modifica i completa el Reial Decret 986/1991, de calendari d'aplicació de la nova ordenació educativa, s'aprova sustituir la clàusula tercera dels documents administratius en què es van formalitzar els concerts educatius de règim singular subscrits per la Conselleria de Cultura, Educació i Ciència i els centres privats, en els nivells de Pre-escolar/Infantil 2º cicle, FP II i BUP, en els següents termes:
  
- Tercera
  
Segons el que establixen l'article 6é del Reial Decret 2.377/1985, de 18 de desembre, del Reglament de Normes Bàsiques sobre Concerts Educatius, i els articles 58 i 62.3 del Reial Decret 986/1991, de 14 de juny, en la seua redacció modificada pel Reial Decret 173/1998, de 16 de febrer, el present concert educatiu tindrà la següent duració i aplicació:
  
- Educació Pre-escolar/Infantil 2n cicle: quatre anys (97/98 € 00/01)
  
- BUP/COU: quatre anys aplicat a:
  
curs 1997/98, BUP i/o COU
  
curs 1998/99, 2n i 3r. BUP i/o COU
  
curs 1999/2000, 3r BUP i/o COU
  
curs 2000/01, COU (si s'escau) i 1r de batxillerat.
  
- FP de segon grau, quatre anys, aplicat a :
  
cursos 1997/98, 1998/99 i 1999/2000, Formació Professional de segon grau.
  
curs 2000/01, cursos segon i tercer de FP II en règim d'ensenyaments especialitzats i cursos primer i segon de FP II en règim general?.
  
Cinqué
  
Les incorporacions, renovacions, pròrrogues i modificacions que s'acorden per la present ordre, així com la nova redacció que s'aprova de la clàusula 3ª del model de concert en règim singular, hauran de formalitzar-se en els corresponents documents administratius, segons els models aprovats per l'Ordre de la Conselleria de Cultura, Educació i Ciència de 14 d'abril de 1997 o en documents annexos, si s'escau, en els 15 dies següents a la publicació de la present ordre, a les dependències de la direcció territorial corresponent. A tal efecte, els directors territorials de Cultura i Educació hauran de notificar a les persones interessades el dia i l'hora en què hagen de subscriure el document administratiu, que haurà de ser firmat pel director territorial de Cultura i Educació corresponent i el titular del centre docent privat o persona que n'exercisca la representació legal.
  
Si el titular del centre docent, sense causa justificada, no subscriu el document administratiu el dia notificat, hi perdrà el dret, si es tracta d'una incorporació, renovació, concert anual o ampliació d'unitats. En el cas de reducció d'unitats dita reducció es realitzarà d'ofici, sense perjudici de la possible aplicació al centre d'allò que disposen els articles 61 a 62 de la Llei Orgànica Reguladora del Dret a l'Educació, modificats per la Llei Orgànica 9/1995, de 20 de novembre de la Participació, la Avaluació i el Govern dels centres docents.
  
Disposició addicional
  
Les resolucions dels expedients d'incorporació, renovació, modificació i pròrroga dels concerts educatius continguts a la present Ordre, caldràn que s'inscrigan en el Registre de Centres Docents de la Comunitat Valenciana.
  
Contra dita ordre, que posa fi a la via administrativa, l'interessat podrà interposar recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà al de la seua publicació al Diari Oficial de la Generalitat Valenciana, segons l'article 58.1 de la Llei Reguladora de la Jurisdicció Contenciosa Administrativa, sense perjudici que se n' interpose qualsevol altre que s'estime procedent. La interposició del recurs escaurà després de la comunicació prèvia al conseller de Cultura, Educació i Ciència tal com exigix l'article 110.3 de la Llei 30/1992.
  
València, 13 de juliol de 1998
  
El conseller de Cultura, Educació i Ciència
  
FRANCISCO E. CAMPS ORTIZ
  
Resolucions relatives a l'annex I
  
NOTA: Les lletres entre parèntesis indiquen la resolució de l'expedient, referides al nivell o etapa de la columna esquerra immediata.
  
(A) S'estima l'accés al concert educatiu en dit nivell/etapa atenent les unitats que s'assenyalen per al trienni 1998/99-2000/01.
  
(B) Es desestima l'accés al concert educatiu en el present nivell/etapa.
  
(C) S'estima la renovació del concert educatiu en dit nivell/etapa atenent les unitats que s'asenyalen i amb les característiques i la durada que per a cadascun establix l'apartat tercer de la present ordre.
  
(D) Es desestima la renovació del concert educatiu en el present nivell/etapa.
  
(F) S'estima la sol·licitud d'autorització i concert provisional per a impartir ensenyaments del present cicle d'ESO durant el curs 1998/99 (cas del 1er. cicle) o durant els cursos 1998/99 i 99/00 en el cas del 2n. cicle.
  
(G) Es desestima la sol·licitud d'autorització i concert provisional per a impartir ensenyaments de dit cicle d'ESO durant el curs 1998/99
  
(H) S'acorda la modificació de les unitats concertades del present nivell.
  
(I) S'estima la renovació del concert educatiu en dita etapa, condicionada al compliment per part del centre del compromís d'acabar les obres necessàries i sol·licitar autorització d'obertura i funcionament abans de l'inici del curs 98/99.
  
(J) S'estima l'accés al concert educatiu condicionat a l'autorització abans de setembre de l'any 1998.
  
(K) Se'n desestima la modificació.
  
Motivacions relatives a l'annex I
  
NOTA: Els números entre parèntesis indiquen la causa, si s'escau, de la reducció d'unitats d'ofici o la denegació total o parcial de la sol·licitud, segons el que s'establix en l'article 24.1 del Reial Decret 2377/1985, de 18 de desembre, i que s'expressen a continuació:
  
(1) Insuficiència de crèdit pressupostari disponible (article 24.2 del Reial Decret 2377/1985, de 18 de desembre).
  
(2) Les necessitats d'escolarització de la zona són ateses pels centres docents finançats a partir de fons públics, sense que la incorporació/ampliació/prórroga sol·licitada cobresca necessitats d'escolarització (article 48.3 de la LODE).
  
(3) Unitats no autoritzades (article 5 del Reial Decret 2.377/1985, de 18 de desembre).
  
(4) La continuïtat o l'accés al règim de concerts educatius dels centres que impartixen ensenyaments no obligatoris es basen en les disposicions addicionals tercera de la LODE, sisena del Reglament de Normes Bàsiques sobre Concerts Educatius i Transitòria 3a de la LOGSE, en virtut de les quals només escau concertar els centres i unitats que percebien subvenció a l'entrada en vigor d'aquelles lleis Orgàniques.
  
(5) La matrícula del centre i la relació alumnes/professor en dit nivell només justifiquen el concert per a les unitats que s'hi indiquen (article 16 del Reial Decret 2377/1985, de 18 de desembre).
  
(6) La demanda de llocs escolars prevista per a la mencionada etapa, a la zona, només justifica el concert per a les unitats que s'indiquen.
  
(7) Les característiques de l'alumnat que tenen necessitats educatives especials corresponen a la classificació de les unitats que figuren en l'annex.
  
(8) Increment vegetatitu d'unitats per escolaritzar la primera promoció de 3r d'ESO o els 2n cursos de cicles formatius.
  
(9) No existència módul pressupostari.
  
(10) Excedir el nombre màxim d'unitats concertades entre FP, cicles i ESO 2n cicle provisional.
  
Resolucions relatives a l'annex II
  
NOTA: Les lletres entre pàrentesis indiquen la resolució de l'expedient respecte del nivell o etapa de la columna esquerra immediata.
  
(A) S'estima la sol·licitud de pròrroga del concert educatiu en dit nivell/etapa per a les unitats que s'assenyalen per al curs 1998/99.
  
(B) Es desestima la sol·licitud de pròrroga del concert educatiu en el citat nivell/etapa.
  
Motivacions relatives a l'annex II
  
NOTA: Els números entre parèntesis indiquen la causa, si s'escau, de la reducció d'unitats d'ofici o la denegació total o parcial de la sol·licitud, segons s'establix en l'article 24.1 del Reial Decret 2377/1985, de 18 de desembre, i que s'expressen a continuació:
  
(1) La matrícula del centre i la relació alumnes/professor en el present nivell només justifiquen el concert per a les unitats que s'hi indiquen (article 16 del Reial Decret 2.377/1985, de 18 de desembre).